Ջուր փղերի համար

**«Ջուր փղերի համար»** (), ռեժիսոր Ֆրենիս Լոուրենսի ֆիլմը Սառա Գրուենի համանուն բեստսելլերի հիման վրա։ Ֆիլմի պրեմիերան ԱՄՆ-ում և Կանադայում եղել է 2011 թվականի ապրիլի 22-ին։

## Սյուժե
Ջեյկոբ Ջենովսկին՝ երիտասարդ անասնաբույժը Լեհաստանից գալիս է ԱՄՆ։ Վերջին ավարտական քննության հանձնելու օրը պատանուն հայտնում են իր ծնողների ավտովթարի մասին, որի հետևանքով նրանք մահացել էին։ Մնալով մենակ Ջեյկոբը այդպես էլ բժիշկի դիպլոմ չունենալով մնեկում է հայրենի քաղաքից աշխատանք փնտրելու։ Ճանապարհորդությունից մի քանի օր հետո նա նստում է գնացք, որը տանում էր Բենզինի եղբայրների կրկես։ Կրկեսի տնօրենը Ավգուստն էր, խարիզմատիկ, բայց դաժան և անխիղճ մարդ։ Ավգուստը գիտակցելով, որ կրկեսը անասնաբույժի կարիք ունի Ջեյկոբին աշխատանքի է վերցնում իր կրկեսում։ Ներկայացումներից մեկի ժամանակ Ջեյկոբը ծանոթանում է գեղեցիկ մարզուհի Մարլենայի՝ Ավգուստի կնոջ հետ։ Պատանին սիրահարվում է նրան։ Մարլենան նրան փոխադարձաբար է պատասխանում։ Նրանք իմանալով Ավգուստի բնավորության մասին իրենց հարաբերությունները գաղտնի են պահում։

Մի քանի ժամանակ անց այն ձին, որը մասնակցում էր առանցքային ներկայացմանը՝ սատկում է, և նրան Ավգուստը որոշում է նրա փոխարեն փղին ներգրավել ներկայացմանը։ Կենդանին ընտելանում է Մարլենային և Ջեյկոբին, սակայն չի ենթարկվում տնօրենին՝ Ավգուստին, քանի որ Ավգուստը նրան մահու չափ ծեծել էր։ Փորձելով բուժել փղին Ջեյկոբը պատահաբար բացահայտում է, որ փիղը հասկանում է իրեն, իր մայրենի լեզուն՝ լեհերենը։ Շնորհիվ այս բացահայտման կենդանին շատ արագ է սովորում նոր հնարքներ կատարել։ Փղի մասնակցությամբ համարը բոլորին զարմացրել էր և բոլորը անհամբերությամբ էին սպասում ներկայացումներին։ Դրա հետևանքով կրկեսը շատ է հարստանում։ Կրկեսի հաջողությունները չեն մեղմացնում Ավգուստի զայրույթը, ով արդեն հասկացել էր, որ իր կինը դավաճանում է իրեն։ Նա որոշում է ազատվել Ջեյկոբից, նրան գնացքի տակ գցելով։ Ջեյկոբը իմանում է նրա մտադրության մասին և որոշում է փախչել և Մարլենային իր հետ տանել։ Աղջիկը համաձայնում է։ Նրանք փախչում են, սակայն Ավգուստի օգնականները նրանց բռնում են և վերադառնում կրկես։ Հաջորդ ներկայացման ժամանակ ողբերգություն է տեղի ունենում։ Կրկեսի աշխատողները, ովքեր բազմիցս դուրս էին շպրտվել գնացքից, վայրի կենդանիներին ազատ են արձակում։ Հանդիսատեսը սարսափահար փախչում է։ Ավգուստը տեսնելով Մարլենային և Ջեյկոբին միասին, զայրանում է և փորձում է խեղդել կնոջը։ Այդ պահին փիղը զգալով վտանգը, ազատվում է կապանքներից և սպանում է Ավգուստին։

Մնալով առանց ղեկավարի կրկեսը սնանկանում է։ Մարլենան և Ջեյկոբը աշխատանքի են անցնում մեկ այլ կրկեսում։ Նրանք ամուսնանում են, տուն են գնում ձիերի և փղերի համար, որոնց նրանք իրենց հետ էին վերցրել։

Ամբողջ պատմությունը պատմվում է Ջեյկոբի կողմից, նա պատմում էր, թե իր կյանքը ինչպես է անցել կրկեսում աշխատելու տարիներին։ Նա այժմ ապրում է ծերանոցում։ Մարլենան մահացել է և նրան խնամում են իր հինգ երեխաները։

## Դերերում
* Ռոբերտ Փեթինսոն - *Ջեյկոբ Ջենկովսկի*
* Ռիզ Ուիզերսփուն - *Մարլենա Ռոզենբլյուտ*
* Քրիստոֆ Վալց - *Ավգուստ Ռոզենբլյուտ*
* Հել Հոլբրուկ - *Ջեյկոբը ծերության ժամանակ*
* Փոլ Շնայդեր - *Չարլի Օ'Բրեյն*
* Կեն Ֆորի - *Էրպ*
* Տիմ Գինի - *Ադամանդե Ջո*
* Ջեյմս Ֆրեյն - *Ռոզի փղի պատասխանատուն*

## Ծանոթագրություններ

## Արտաքին հղումներ
* Ջուր փղերի համար ֆիլմը Internet Movie Database կայքում 

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների ռոմանտիկ դրամա ֆիլմեր
Կատեգորիա:2011 ֆիլմեր
Կատեգորիա:20th Century Fox ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան մելոդրամա ֆիլմեր
Կատեգորիա:Ամերիկյան պատմական ֆիլմեր
Կատեգորիա:Ամերիկյան ռոմանտիկ ֆիլմեր
Կատեգորիա:Ամերիկյան վեպերի էկրանավորումներ
Կատեգորիա:Գրական ստեղծագործությունների էկրանավորումներ
Կատեգորիա:Լեհերեն ֆիլմեր
Կատեգորիա:Լոս Անջելեսում նկարահանված ֆիլմեր
Կատեգորիա:Կալիֆոռնիայում նկարահանված ֆիլմեր
Կատեգորիա:Ֆիլմեր ամուսնական դավաճանության մասին
Կատեգորիա:Ֆիլմեր կենդանիների մասին
Կատեգորիա:Ֆիլմեր փղերի մասին
Կատեգորիա:Ֆիլմեր, որոնց գործողությունները տեղի են ունենում 1930-ականներին
Կատեգորիա:Ֆրենսիս Լոուրենսի ֆիլմեր
Կատեգորիա:Ֆիլմեր, որոնց գործողությունները տեղի են ունենում 1931 թվականին
Կատեգորիա:Թենեսիում նկարահանված ֆիլմեր
Կատեգորիա:Dune Entertainment ֆիլմեր